Dag Erik Pedersen

**Dag Erik Pedersen** (1959–2024) var en norsk proffsyklist og programleder.

## Sykkelkarriere
Han var profesjonell syklist i perioden 1982–1991. Han oppnådde blant annet tre etappeseire i Italia rundt og ble nummer 4 i VM fellesstart i 1981. I Norge syklet Pedersen for blant annet Grenland Sykleklubb, Larvik Sykleklubb og Birkenes IL. Han ble hentet inn til Bianchi Piaggio-laget av Knut Knudsen som avsluttet karrieren sin der. Pedersen hadde over 40 registrerte proffseire. Han var den første norske syklisten som ble tatt for doping da han i mai 1981 testet positivt på det forbudte stoffet efedrin under England Rundt. Den gang 21 år gammel, ble Pedersen utestengt i én måned for episoden.

Pedersens tiendeplass i Giro d‘Italia 1984 var beste sammenlagt&shy;plassering av en nordmann i en av de tre Grand Tours til Carl Fredrik Hagen ble nummer 8 i Vuelta a España 2019.

## TV-karriere
Etter at han la opp som aktiv, begynte han som journalist. Først hadde han en periode i TVNorge som programleder for sportssendinger. Han gikk til NRK i 1996, der han arbeidet som programleder, reporter, og programskaper frem til sin bortgang. Han ledet blant annet NRKs sommer-OL-sendinger i 2000, 2004 og 2008 og vinter-OL-sendinger i 2002, 2006 og 2010. Pedersen ledet også en rekke VM-sendinger fra skiskyting, nordiske grener og skøyter, og kommenterte også sykling for NRK. Han var utegående reporter ved flere store idrettsarrangementer, der han har gjort seg bemerket for å være svært språkmektig. Foruten norsk, snakket han flytende engelsk, nederlandsk, tysk, italiensk, fransk og spansk.

Pedersen ledet TV-aksjonen i NRK to ganger; i 2005 og 2006. Han laget også en TV-dokumentar om kong Harald på NRK. Han ledet *[[Mesternes mester]]* i tolv sesonger.

Pedersen samarbeidet også med Nils Gaup. Sammen laget de *Da Dylan kom til Langesund* i 2002 og *[[Deadline Torp]]* i 2005 for NRK. Blant personligheter Pedersen portretterte i NRK er Paul McCartney, Andrea Bocelli, B.B. King, Mikael Persbrandt, Rod Stewart, Kronprins Haakon, Rigoberta Menchú og Bernard Kouchner.

Fire ganger ble Pedersen kåret til årets programleder i kategorien for nyheter og sportsprogramledere i Norge. Han ble i tillegg kåret til Norges beste ekspertkommentator av *Aftenpostens* lesere. I 2008 ble han utnevnt til ambassadør for fremmedspråk i Norge som en del av den europeiske kulturprisen i 2008. I 2009 ble han æresambassadør for Kreftforeningen, og Larvik kommune gav han Hedersprisen 2009.

## Musikkarriere
På begynnelsen av 1980-tallet hadde Pedersen en karriere som popsanger og utga to singler og et album. Han skrev flere låter med Jahn Teigen, blant annet «Gi meg fri», «I et annet lys» og «Wheels in Motion».

## Meritter som syklist

* 1981
** GP Wilhelm Tell
** nr. 4 VM fellesstart i Praha

* 1982
** Giro del Lazio

* 1983
** nr. 1 G.P.Scandinavia
** nr. 1 1.etappe Giro di Sardegna
** nr. 2 Giro del Veneto
** nr. 3 Giro dell'Emilia
** nr. 3 sammenlagt Tour of Americas
** nr. 4 Giro del Lazio
** nr. 4 sammenlagt Tour de Romandie

* 1984
** 9. og 16. etappe i Giro d'Italia
** 3. etappe i Tour of Norway
** nr. 1 sammenlagt Tour of Norway

* 1986
** nr. 1 15. etappe i Giro d'Italia
** nr. 1 Olav Thon G.P
** nr. 2 Giro dell'Emilia
** nr. 3 Giro della Puglia
** nr. 3 Liège Bastogne Liège

* 1989
** nr. 1 i Tour of Norway, sammenlagt
** nr. 2 Milano-Torino

* 1991
** nr. 1 på 3. og 6. etappe Postgirot Open i Sverige
** nr. 1 Tour of Norway, sammenlagt

* 1992
** Norsk mester og kongepokal, 180 km landeveisritt, Lærdal

## Diskografi
**Album**
* *[[Gatelangs (Dag Erik Pedersen-album)|Gatelangs]]* (1982, Talent)
**Singler**
* «Det var du som så skyene komme»/«Bare gå» (1981)
* «Gatelangs»/«Han er verdensmester i trailersko, han har tanta si på vei til by'n» (1982)

### Deltar på
* VG: *[[På gang 5]]* (1982)
* Jahn Teigen: *Gi meg fri* (1992)
* Jahn Teigen: *[[Esilio paradiso]]* (1992)
* Nordre Sving: *[[20 beste (Nordre Sving-album)|20 beste]]* (1993)
* Francesco Baccini, Jahn Teigen ft. Eddy Merckx: *Wheels in Motion* (1993)
* Jahn Teigen: *[[Rondo (album)|Rondo]]* (1993)
* Nordre Sving: *Vi er The Drillos* (1993)
* Posten: *[[Postens sommerkassett (1993-album)|Postens sommerkassett]]* (1993)
* Jahn Teigen: *[[Jahn Teigens beste (Litt av historien)]]* (1994)
* Jahn Teigen: *[[Fra null til gull]]* (2004)
* Jahn Teigen: *[[40 største hits]]* (2009)
* Jahn Teigen: *[[Jahn Teigen fra Tønsberg]]* (2011)
* Jahn Teigen: *[[Til kongen]]* (2014)
* Jahn Teigen-hyllest: *[[En hyllest til Jahn Teigen]]* (2016)

## Familie
Pedersen var bosatt i Helgeroa i Larvik. Han er storebror til syklisten Atle Pedersen og sønn av sykkelpresident og skøytepresident Odd Pedersen.

## Referanser


## Eksterne lenker
* 
* 
* 
*